
ΝΟΜΟΣ ΥΠΆΡΙΘΜ . 4586 

Κύρωση της από 11.12.2018 Συμφωνίας Τρο¬ 
ποποίησης Διατάξεων της από 31 Μάίου 2007 
Σύμβασης Παραχώρησης για το Έργο «Μελέτη, 
Κατασκευή, Χρηματοδότηση, Λειτουργία, Συντή¬ 
ρηση και Εκμετάλλευση του Αυτοκινητοδρόμου 
Κεντρικής Ελλάδος (Ε65)»,που κυρώθηκε με τον 
ν. 3597/2007 (Α' 168), όπως αυτή τροποποιήθη¬ 
κε: α) με την από 28.11.2013 «Συμφωνία Τροπο¬ 
ποίησης Διατάξεων της Σύμβασης Παραχώρη¬ 
σης» που κυρώθηκε με το άρθρο δεύτερο του 
ν. 4219/2013 «Κύρωση των Συμφωνιών Τροπο¬ 
ποίησης των συμβάσεων παραχώρησης των με¬ 
γάλων οδικών έργων και ρύθμιση συναφών θε¬ 
μάτων» (Α' 269) και β) με την από 19.12.2013 
«Συμφωνία Τροποποίησης Διατάξεων της από 
28.11.2013 Συμφωνίας Τροποποίησης Διατάξε¬ 
ων Σύμβασης Παραχώρησης» που κυρώθηκε με 
το άρθρο 44 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμί¬ 
σεις και άλλες επείγουσες διατάξεις εφαρμογής 
της συμφωνίας δημοσιονομικών στόχων και δι¬ 
αρθρωτικών μεταρρυθμίσεων» (Α' 176). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και αποκτά ισχύ νόμου η από 11.12.2018 
ΣυμφωνίαΤροποποίησης Διατάξεων της Σύμβασης Πα¬ 
ραχώρησης, σύμφωνα με τα άρθρα 37.1 και 37.2 της 
από 31 Μάίου 2007 Σύμβασης Παραχώρησης, όπως 


αυτή κυρώθηκε με το άρθρο πρώτο του ν. 3597/2007 
«Κύρωση Σύμβασης Παραχώρησης του Έργου της Με¬ 
λέτης, Κατασκευής, Χρηματοδότησης, Λειτουργίας, Συ¬ 
ντήρησης και Εκμετάλλευσης του Αυτοκινητόδρομου 
Κεντρικής Ελλάδος και ρύθμιση συναφών θεμάτων» (Α' 
168)», που υπογράφηκε μεταξύ αφενός του Ελληνικού 
Δημοσίου και αφετέρου: α) της Ανώνυμης Εταιρείας με 
την επωνυμία «Αυτοκινητόδρομος Κεντρικής Ελλάδας 
Ανώνυμη Εταιρία Παραχώρησης» και β) εκ τρίτου των 
Μετόχων της παραπάνω Ανώνυμης Εταιρείας (1) Ανώνυ¬ 
μης Εταιρείας με την επωνυμία «ΟΝΤΒΑ (ΙΟΝ6Ε55ΙΟΝΕ5 
ΩΕ ΙΝΡΒΑΕ5ΤΚυ<:τυΚΑ5 ΩΕ ΤΒΑΝ5ΡΟΒΤΕ 5.Α.» που 
εδρεύει στη Μαδρίτη Ισπανίας, (2) Ανώνυμης Εταιρείας 
με την επωνυμία «ΓΕΚΤΕΡΝΑ ΑΝΩΝΥΜΗ ΕΤΑΙΡΙΑ ΣΥΜ¬ 
ΜΕΤΟΧΩΝ ΑΚΙΝΗΤΩΝ ΚΑΙ ΚΑΤΑΣΚΕΥΩΝ» που εδρεύει 
στην Αθήνα, (3) Ανώνυμης Εταιρείας με την επωνυμία 
«ΙΒΙΩΙϋΜ (ΖΟΝ6Ε5ΙΟΝΕ5 ΩΕ ΙΝΡΒΑΕ5ΤΒυθΤϋΒΑ5 5.Α.» 
που εδρεύει στη Μαδρίτη Ισπανίας, (4) Ανώνυμης Εται¬ 
ρείας με την επωνυμία «ΩΒΑ0ΑΩ05 5.Α.» που εδρεύει 
στη Μαδρίτη Ισπανίας, και τροποποιήθηκε: 

(1) Με την από 28.11.2013 «ΣυμφωνίαΤροποποίησης 
Διατάξεων της Σύμβασης Παραχώρησης» που κυρώθηκε 
με το άρθρο δεύτερο του ν. 4219/2013 «Κύρωση των 
ΣυμφωνιώνΤροποποίησηςτων συμβάσεων παραχώρη¬ 
σης των μεγάλων οδικών έργων και ρύθμιση συναφών 
θεμάτων» (Α' 269) και 

(2) Με την από 19.12.2013 «ΣυμφωνίαΤροποποίησης 
Διατάξεων της από 28.11.2013 Συμφωνίας Τροποποίη¬ 
σης Διατάξεων Σύμβασης Παραχώρησης» που κυρώθη¬ 
κε με το άρθρο 44 του ν. 4354/2015 «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων» (Α' 176), το κείμενο της οποίας έχει ως εξής: 

Τεύχος Α'217/24.12.2018 


ΣΥΜΦΩΝΙΑ 

ΤΡΟΠΟΠΟΙΗΣΗΣ ΔΙΑΤΑΞΕΩΝ ΤΗΣ ΣΥΜΒΑΣΗΣ ΠΑΡΑΧΩΡΗΣΗΣ 

Σύμφωνα με τα Άρθρα 37.1 και 37.2 της από 31 Μαΐου 2007 Σύμβασης 
Παραχώρησης, όπως αυτή κυρώθηκε με το άρθρο πρώτο του ν. 3597/2007 
«Κύρωση Σύμβασης Παραχώρησης του Έργου της Μελέτης, Κατασκευής, 
Χρηματοδότησης, Λειτουργίας, Συντήρησης και Εκμετάλλευσης του 
Αυτοκινητόδρομου Κεντρικής Ελλάδος (Ε65) και ρύθμιση συναφών θεμάτων» 
(ΦΕΚ Α' 168), και όπως τροποποιήθηκε: 

(α) Με την από 28/11/2013 «Συμφωνία Τροποποίησης Διατάξεων της 
Σύμβασης Παραχώρησης» που κυρώθηκε με το άρθρο δεύτερο του ν. 
4219/2013 « Κύρωση των Συμφωνιών Τροποποίησης των συμβάσεων 
παραχώρησης των μεγάλων οδικών έργων και ρύθμιση συναφών 
θεμάτων» (ΦΕΚ Α’ 269), και 

(β) Με την από 19 Δεκεμβρίου 2013 «Συμφωνία Τροποποίησης Διατάξεων 
της από 28.11.2013 Συμφωνίας Τροποποίησης Διατάξεων Σύμβασης 
Παραχώρησης» που κυρώθηκε με το άρθρο 44 του ν. 4354/2015 
«Διαχείριση των μη εξυπηρετούμενων δανείων, μισθολογικές ρυθμίσεις 
και άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθμίσεων» (ΦΕΚ 
Α'176), 

και ισχύει. 


Στην Αθήνα σήμερα, την ενδεκάτη (11η) του μηνάς Δεκεμβρίου του έτους δύο χιλιάδες 
δέκα οκτώ (2018), 

ΜΕΤΑΞΥ 

ΑΦ' ΕΝΟΣ 

του Ελληνικού Δημοσίου (εφεξής "το Ελληνικό Δημόσιο" ή το "Δημόσιο"), όπως 
αυτό νόμιμα εκπροσωπείται δυνάμει των Άρθρων 37.1 και 37.2 της από 19 Δεκεμβρίου 
2006 Σύμβασης Παραχώρησης από τον κ. Χρήστο Σπίρτζη, Υπουργό του Υπουργείου 
Υποδομών και Μεταφορών, που εδρεύει στο Δήμο Παπάγου Αττικής, οδός Αναστάσεως 
αριθμός 2 & Τσιγάντε, 

ΚΑΙ ΑΦ' ΕΤΕΡΟΥ 

Της ανώνυμης εταιρίας με την επωνυμία «ΑΥΤΟΚΙΝΗΤΟΔΡΟΜΟΣ ΚΕΝΤΡΙΚΗΣ 
ΕΛΛΑΔΑΣ ΑΝΩΝΥΜΗ ΕΤΑΙΡΙΑ ΠΑΡΑΧΩΡΗΣΗΣ» και το διακριτικό τίτλο «ΟΔΟΣ 
ΚΕΝΤΡΙΚΗΣ ΕΛΛΑΔΑΣ Α.Ε.» (εφεξής ο «Παραχωρησιούχος») με έδρα το Δήμο Λαμίας 
Νομού Φθιώτιδας, 1° χλμ. ΕΟ Λαμίας-Αθηνών, η οποία έχει συσταθεί με την υπ' αριθ. 
755/25.5.2007 καταστατική πράξη του Συμβολαιογράφου Αθηνών Σπυρίδωνος Κ. Βέννη, 
που εγκρίθηκε με την υπ' αριθ. ΕΜ16661/29.5.2007 απόφαση του Νομάρχη Φθιώτιδας, η 
οποία καταχωρήθηκε στο Μητρώο Ανωνύμων Εταιρειών με αριθμό 63334/14/Β/07/06 και 
έχει αριθμό ΓΕΜΗ 22510254000 και εκπροσωπείται νόμιμα στην προκειμένη περίπτωση 
από κ. Στυλιανό Πενθερουδάκη του Βασιλείου, κάτοχο του ΑΔΤ ΑΗ 140309 με ΑΦΜ 
027813300 / Δ.Ο.Υ. Γλυφάδας, δυνάμει της υπ' αριθμ. 182/11-12-2018 απόφασης του 
Διοικητικού Συμβουλίου της Εταιρείας, 


Σελ. 1 από 11 

ΕΡΓΟ: Μελέτη, Κατασκευή, Χρηματοδότηση, Λειτουργία, Συντήρηση και Εκμετάλλευση του 
Αυτοκινητοδρόμου Κεντρικής Ελλάδος (Ε65) 

ΣΥΜΦΩΝΙΑ ΤΡΟΠΟΠΟΙΗΣΗΣ ΣΥΜΒΑΣΗΣ ΠΑΡΑΧΩΡΗΣΗΣ 


(εφεξής καλούμενοι από κοινού ως οι «Συμβαλλόμενοι» ή τα «Συμβαλλόμενα Μέρη» 
ή τα «Μέρη»), 

ΠΡΟΟΙΜΙΟ 

1. Τα Συμβαλλόμενα Μέρη υπέγραψαν την μεταξύ τους από 31 Μαΐου 2007 σύμβαση 
παραχώρησης, με την οποία και υπό τους περιεχόμενους εκεί όρους και ειδικότερες 
συμφωνίες, το Δημόσιο ανέθεσε στον Παραχωρησιούχο το Έργο της Μελέτης, 
Κατασκευής, Χρηματοδότησης, Λειτουργίας, Συντήρησης και Εκμετάλλευσης του 
Αυτοκινητόδρομου Κεντρικής Ελλάδος (Ε65). Η σύμβαση παραχώρησης κυρώθηκε 
με το άρθρο πρώτο του νόμου 3555/2007 «Κύρωση Σύμβασης Παραχώρησης του 
Έργου της Μελέτης, Κατασκευής, Χρηματοδότησης, Λειτουργίας, Συντήρησης και 
Εκμετάλλευσης του Αυτοκινητόδρομου Κεντρικής Ελλάδος (Ε65) ρύθμιση συναφών 
θεμάτων» (ΦΕΚ Α' 168/25.7.2007). 

2. Η ως άνω σύμβαση παραχώρησης τροποποιήθηκε με: 

(α) την από 28 Νοεμβρίου 2013 «Συμφωνία Τροποποίησης Διατάξεων της 
Σύμβασης Παραχώρησης» που κυρώθηκε με το άρθρο δεύτερο του ν. 
4219/2013 «Κύρωση των Συμφωνιών Τροποποίησης των συμβάσεων 
παραχώρησης των μεγάλων οδικών έργων και ρύθμιση συναφών θεμάτων» 
(ΦΕΚ Α’269), και 

(β) την από 19 Δεκεμβρίου 2013 «Συμφωνία Τροποποίησης Διατάξεων της από 
28.11.2013 Συμφωνίας Τροποποίησης Διατάξεων Σύμβασης Παραχώρησης» 
που κυρώθηκε με το άρθρο 44 του ν. 4354/2015 «Διαχείριση των μη 
εξυπηρετούμενων δανείων, μισθολαγικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων» (ΦΕΚ ΑΊ76), 

(εφεξής η σύμβαση παραχώρησης, ως τροποποιήθηκε κατά τα ανωτέρω και ισχύει, 
καλείται η «Σύμβαση Παραχώρησης» ή η «Σύμβαση»), 

3. Με τα Άρθρα 37.1 και 37.2 της Σύμβασης Παραχώρησης προβλέπεται η δυνατότητα 
τροποποίησης αυτής με έγγραφη συμφωνία μεταξύ των Συμβαλλόμενων, η οποία 
υπογράφεται αφενός για λογαριασμό του Δημοσίου, δυνάμει της εξουσιοδότησης 
του Άρθρου 37.2 σε συνδυασμό και με το Άρθρο 37.4 της Σύμβασης Παραχώρησης, 
από τον Υπουργό Υποδομών και Μεταφορών και αφετέρου για λογαριασμό του 
Παραχωρησιούχου από ειδικά προς τούτο εξουσιοδοτημένο εκπρόσωπό τους και 
υπό την μορφή αυτή εισάγεται στη Βουλή των Ελλήνων προς κύρωση. 

4. Σύμφωνα με το άρθρο 4.2.3 της Σύμβασης Παραχώρησης αναβλήθηκε η κατασκευή 
των ακολούθων τμημάτων του Έργου (εφεξής τα «Αναβαλλόμενα Τμήματα»): 

(ΐ) Τμήμα Ημικόμβου ΠΑΘΕ - Α/Κ Ξυνιάδας (32,270 χλμ.), 

(Ιί) Τμήμα Α/Κ Τρικάλων - Α/Κ Γρεβενών (32,45 χλμ.), 

(ίϊϊ) Τμήμα Α/Κ Γρεβενών - Α/Κ Εγνατίας (30,610 χλμ.), 

Σύμφωνα με το ίδιο άρθρο, η κατασκευή των Αναβαλλομένων Τμημάτων 
εξαιρέθηκε από τις Κατασκευές Περιόδου ΤΙ της Σύμβασης Παραχώρησης και 
συμφωνήθηκε ότι δύναται να εκτελεστεί σύμφωνα με τους όρους και προϋποθέσεις 
του Παραρτήματος Κ’ του Προσαρτήματος 2 (ΕΣΥ) της Σύμβασης (το 
«Παράρτημα Κ») ως το Προσάρτημα αυτό έχει τροποποιηθεί και ισχύει. 


Σελ, 2 από 11 

ΣΥΜΦΩΝΙΑ ΤΡΟΠΟΠΟΙΗΣΗΣ ΣΥΜΒΑΣΗΣ ΠΑΡΑΧΩΡΗΣΗΣ 


5. Το Δημόσιο, ασκώντας τα, εκ της Σύμβασης Παραχώρησης (άρθρο 4.2.3) και του 
άρθρου Γ.1 του Παραρτήματος Κ του Προσαρτήματος 2 της Σύμβασης 
Παραχώρησης, δικαιώματα του και σε εκτέλεση αυτής, αποφάσισε την ολοκλήρωση 
της κατασκευής του Αναβαλλόμενου Τμήματος Ημικόμβος ΠΑΘΕ - Α/Κ Ξυνιάδας 
(εφεξής το «Αναβαλλόμενο Τμήμα Α’») από την παραχωρησιούχο εταιρεία με 
την επωνυμία «Αυτοκινητόδρομος Κεντρικής Ελλάδας Ανώνυμη Εταιρία 
Παραχώρησης» (εφεξής ο «Παραχωρησιούχος»), με εφαρμογή της περίπτωσης 
Γ 1 (Κατασκευές με Πρωτοβουλία του Δημοσίου), σύμφωνα με την οποία οι 
Κατασκευές της Περιόδου Τ2 του εν λόγω Τμήματος χρηματοδοτούνται πλήρως 
από το Δημόσιο. 

6. Στο πλαίσιο αυτό το Δημόσιο γνωστοποίησε στην Ευρωπαϊκή Επιτροπή την 
πρόθεσή του να χρηματοδοτήσει την ολοκλήρωση κατασκευής του Αναβαλλομένου 
Τμήματος Α' σύμφωνα με τα προβλεπόμενα στην Σύμβαση Παραχώρησης. Με την 
υπ' αριθ. 6(2018) 6717 ίίΠ3ί/19.10.2018 απόφασή της, η Ευρωπαϊκή Επιτροπή, 
αφού έλαβε υπόψη της και τους όρους της παρούσας συμφωνίας τροποποίησης, 
αποφάσισε να μην εγείρει αντιρρήσεις για τη χορήγηση ενίσχυσης με αντικείμενο 
την κατασκευή του Αναβαλλόμενου Τμήματος Α', για τον λόγο ότι είναι συμβατή με 
την εσωτερική αγορά σύμφωνα με το άρθρο 107 παράγραφος 3 στοιχείο γ) της 
Συνθήκης για τη λειτουργία της Ευρωπαϊκής Ένωσης. 

7. Με την υπ' αριθ. 758/2018 Πράξη του, το Ε’ Κλιμάκιο του Ελεγκτικού Συνεδρίου 
έκρινε ότι δεν κωλύεται η σύναψη της παρούσας Συμφωνίας Τροποποίησης. 

8. Εν όψει των ανωτέρω, με την παρούσα τα Μέρη επιθυμούν την τροποποίηση 
συγκεκριμένων όρων της Σύμβασης Παραχώρησης που αφορούν στην ολοκλήρωση 
κατασκευής του Αναβαλλομένου Τμήματος Α', προκειμένου να ενσωματωθούν και 
να αποκτήσουν συμβατική ισχύ οι ειδικότερες ρυθμίσεις και προϋποθέσεις που 
συμφωνούνται με την παρούσα μεταξύ των Συμβαλλομένων Μερών, υπό τις οποίες 
εγκρίθηκε η χορηγούμενη κρατική ενίσχυση από την Ευρωπαϊκή Επιτροπή. 

Ήδη και εν όψει των ανωτέρω τα Συμβαλλόμενα Μέρη από κοινού αποδέχονται 

και συμφωνούν τα ακόλουθα: 

ΑΡΘΡΟ 1 ΤΡΟΠΟΠΟΙΗΣΗ ΔΙΑΤΑΞΕΩΝ ΣΥΜΒΑΣΗΣ ΠΑΡΑΧΩΡΗΣΗΣ 

Τα κατωτέρω αναφερόμενα άρθρα της Σύμβασης Παραχώρησης τροποποιούνται ως 

ακολούθως: 

1.1 Το Άρθρο 3 της Σύμβασης Παραχώρησης (Ορισμοί - Ερμηνεία της Σύμβασης - 
Προσαρτήματα) τροποποιείται ως ακολούθως: 

1.1.1 Μετά το άρθρο 3.1.3Β τίθενται νέα άρθρα 3.1.30 και 3.1.3ϋ ως ακολούθως: 

«3.1.31 Γ «Αναβαλλόμενο Τμήμα Α'» ή «ΑΤΑ» είναι το Τμήμα 

Η μικόμβου ΠΑΘΕ - Α/Κ Ξυνιάδας (32,270χλμ.) του Άρθρου 

4.2.2 (Ο» 

««3.1.30 «Αναβαλλόμενο Τμήμα Β'» ή «ΑΤΒ» είναι από κοινού τα 
Τμήματα Α/Κ Τρικάλων-Α/Κ Γρεβενών (32,45χλμ.) και Α/Κ 
Γοεβενών - Α/Κ Εγνατίας (30,610χλμ.)» 

1.1.2 Μετά το άρθρο 3.1.6Α τίθενται νέο άρθρο 3.1.6Α2 ως ακολούθως: 

«Λογαριασμός ΑΤΑ» είναι ένας τοκοφόρος τραπεζικός λογαριασμός στο 
όνομα του Παραχωρησιούχου που θα ανοιχθεί προ της έκδοσης της 
αντίστοιχης Βεβαίωσης Περότωσης Εργασιών ΜΚ-Τ2 (ΒΠΕμκτ 2 ) του 

Αναβαλλόμενου Τμήματος Α ' σε Αποδεκτή Τράπεζαστον οποίο θα 
διενεργούνται οι καταθέσεις και αναλήψεις που προβλέπονται από τα 
άρθρα 25.4.Α (β) και 25.4.Α (Τ) της παρούσας και από τον οποίο το 
Δημόσιο δικαιούται, άνευ περιορισμού, να προβαίνει σε αναλήψεις 
σύμφωνα με τα προβλεπόμενα στο άρθρο 25.4.Α (Τ) της παρούσας. Η 
τράπεζα στην οποία τηρείται ο Λογαριασμός ΑΤΑ υποχρεούται να 
παρέχει στο Δημόσιο σε πρώτη ζήτηση τα στοιχεία κίνησης του 
λογαριασμού.» 

1.1.3 Το άρθρο 3.1.126Β (Υποστήριξη Λειτουργίας Αναβαλλόμενων Τμημάτων) 
τροποποιείται ως ακολούθως: 

Στο τέλος του άρθρου προστίθενται οι λέξεις «και δεν τυγχάνει εφαρμογής 
στην περίπτωση του Αναβαλλόμενου Τμήματος Α 

1.1.4 Στο τέλος του άρθρου 3.1.Β (Πρόσθετοι Ορισμοί) προστίθενται οι ακόλουθοι 
ορισμοί: 

«Άμεσα Έσοδα ΑΤΑ» είναι τα πόσης ψύσεως έσοδα του Ποραχωρησιούχου 
κατά την Περίοδο Λειτουργίας που προέρχονται αποκλειστικά από την 
εκμετάλλευση του Αναβαλλόμενου Τμήματος Α ' του Έργου, 
συμπεριλαμβανομένων τυχόν Πληρωμών Αποζημιώσεων Εσόδων που 
πληρώθηκαν από το Δημόσιο σε σχέση με τα Άμεσα Έσοδα ΑΤΑ και πληρωμών 
ασφαλισμάτων αναφορικά με το Αναβαλλόμενο Τμήμα Α μη υπολογιζομένου 
ΦΠΑ. 

«Ασφαλισμένα Κόστη ΑΤΑ » είναι όλα τα κόστη λειτουργίας, συνήθους και 
βαριάς συντήρησης του Αναβαλλόμενου Τμήματος Α' που καλύπτονται από 
Ασφαλίσματα. 

«Επιλέξιμες Δαπάνες Έργου Αναβαλλόμενου Τμήματος Α» ή 
«Επιλέξιμες Δαπάνες Έργου ΑΤΑ» είναι, σε κάθε Περίοδο Υπολογισμού, 
αποκλειστικά οι δαπάνες που περιλαμβάνονται στο Συνολικό Ονομαστικό Όριο 
Α&Σ του Αναβαλλόμενου Τμήματος Α ' και το Ονομαστικό Όριο Α&Σ εκάστης 
Περιόδου Υπολογισμού του Αναβαλλόμενου Τμήματος Α περ/λαμβανομένων, για 
την αποφυγή αμφιβολιών, των δαπανών βαριάς συντήρησης και των 
Ασφαλισμένων Κοστών ΑΤΑ για το τμήμα αυτό. 

«Μη Επιλέξιμες Δαπάνες Έργου Αναβαλλόμενου Τμήματος Α» ή «Μη 
Επιλέξιμες Δαπάνες Έργου ΑΤΑ» είναι, σε κάθε Περίοδο Υπολογισμού, εκείνες 
οι Δαπάνες Έργου που δεν αποτελούν Επιλέξιμες Δαπάνες Έργου ΑΤΑ. 

«Ονομαστικό Όριο Δαπανών Λειτουργίας και Συντήρησης 
Αναβαλλόμενου Τμήματος Α» ή «Ονομαστικό Όριο Λ&Σ ΑΤΑ» είναι, σε 
σχέση με καθεμία Περίοδο Υπολογισμού, το ονομαστικό ποσό για τις δαπάνες 
λειτουργίας και συντήρησης του Αναβαλλόμενου Τμήματος Α ' του Έργου 
Παραχώρησης για την αυτή Περίοδο Υπολογισμού\ εκπεφρασμένο σε Ευρώ όπως 
αυτό προκύπτει από το Χρηματοοικονομικό Μοντέλο Αναβαλλόμενου Τμήματος 
Α 

«Συνολικό Ονομαστικό Όριο Α&Σ Αναβαλλόμενου Τμήματος Α » ή 
«Συνολικό Ονομαστικό Όριο Α&Σ ΑΤΑ»» έχει την έννοια που αποδίδεται 
στον όρο αυτό στο Άρθρο 25.4.Α (ο) της παρούσας. 

1.2 Το Άρθρο 4 της Σύμβασης Παραχώρησης (Συμβατικό Αντικείμενο - 
Ανταγωνισμός) τροποποιείται ως ακολούθως: 

1.2.1 Το πρώτο εδάφιο του άρθρου 4.2.3 τροποποιείται ως ακολούθως: 

(α) Μετά τις λέξεις «Αρθρου 4.2.2(9)(ί),» στο δεύτερο στίχο προστίθενται οι 
λέξεις «(το Αναβαλλόμενο Τμήμα Α '),» 

(β) Οι εντός παρενθέσεως λέξεις («τα Αναβαλλόμενα Τμήματα») 
διαγράφονται και αντικαθίστανται με τις λέξεις «(από κοινού το 
Αναβαλλόμενο Τμήμα Β'}». 

1.2.2. Το δεύτερο εδάφιο του άρθρου 4.2.3 τροποποιείται ως ακολούθως: 

Μετά τις λέξεις «χωρίς τα» στον προτελευταίο στίχο προστίθεται οι λέξεις «τυχόν 
εξαφεθέντα». 

1.3 Το Άρθρο 7 της Σύμβασης Παραχώρησης (Χρηματοδότηση του Έργου) 
τροποποιείται ως ακολούθως: 

Μετά το άρθρο 7.2.Α.3 προστίθεται νέο άρθρο 7.2Α.4 ως ακολούθως: 

«7.2.Α.4 Η εκ μέρους του Δημοσίου χρηματοδότηση μέρους ή του 
συνόλου της δαπάνης κατασκευής των Α ναβαλλομένων 
Τμημάτων, σύμφωνα με το Παράρτημα Κ του 
Προσαρτήματος 2 της παρούσας, περιλαμβανομένης και της 
τυχόν δαπάνης εργασιών αποκατάστασης των αρτι'ως 
εκτελ εσθε/σώ ν Κατασκευών επί των οικείων 

Αναβαλλόμενων Τμημάτων, συνιστά Χρηματοδοτική 
Συμβολή του Δημοσίου κατά την έννοια της παραγράφου 

7.2.1 της παρούσας». 

1.4. Το Άρθρο 8 της Σύμβασης Παραχώρησης (Εκχώρηση) τροποποιείται ως 
ακολούθως: 

Στο τέλος του άρθρου 8.2 προστίθενται οι λέξεις «, πλην αυτών που 
συνδέονται καθ' οιονδήποτε τρόπο με το Αναβαλλόμενο Τμήμα Α '.» 

1.5 Το Άρθρο 10 της Σύμβασης Παραχώρησης (Εγγυήσεις Καλής Εκτέλεσης) 
τροποποιείται ως ακολούθως: 

1.5.1 Το άρθρο 10.3.Α τροποποιείται ως εξής: 

(α) Στο τέλος του τίτλου του άρθρου (Εγγυητική Επιστολή Καλής Εκτέλεσης 
Περιόδου ΜΚ Τ2) προστίθενται οι λέξεις «(ΡΒΙοοη)». 

(β) Μετά τις λέξεις «Καλής Εκτέλεσης Περιόδου ΜΚ Τ2» στο δεύτερο στίχο 
προστίθενται οι λέξεις «(ΡΒΙοοη)». 

(γ) Μετά τις λέξεις «των Κατασκευών που θα εκτελεστούν,» προστίθενται οι 
λέξεις «σύμφωνα με το». 

(δ) Μετά η λέξη «υπόδειγμα» διαγράφονται οι λέξεις «της οποίας έχει 
συμφωνηθεί από τα Συμβαλλόμενα Μέρη και» και αντικαθίστανται με τη λέξη 

«που». 

1.5.2 Το άρθρο 10.4 τροποποιείται ως εξής: 

Στο τέλος του τίτλου του άρθρου (Κρατήσεις Καλής Εκτέλεσης (ΡΒ2τι) 
προστίθενται οι λέξεις «και (ΡΒΣΡ^ 2 )». 

1.5.3 Το άρθρο 10.4.1 αντικαθίσταται ως ακολούθως: 

«Η Εγγύηση Καλής Εκτέλεσης Περιόδου ΤΙ Πσραχωρησιούχου (ΡΒΙτι) 
και η Εγγύηση Καλής Εκτέλεσης Περιόδου ΜΚ Τ2 (ΡΒ2οατ2) 
συμπληρώνονται με πρόσθετη εγγύηση καλής εκτέλεσης (ΡΒ2τι) και 
κατά περίπτωση (ΡΒ2οσπ) / ίση προς το πέντε στα εκατό (5%) της 
Χρηματοδοτικής Συμβολής που καταβάλλεται κατά την Περίοδο 
Μελετών — Κατασκευών ή, κατά περίπτωση κατά την Περίοδο ΜΚ Τ2, η 
οποία παρέχεται με παρακράτηση του ποσοστού αυτού από την κάθε 
τμηματική καταβολή του Άρθρου 7.2.5 της Περιόδου Μελετών - 
Κατασκευών ή από κάθε τμηματική καταβολή της Περιόδου ΜΚ Τ2» 

1.5.4 Το άρθρο 10.6 (Εγγυητική Επιστολή Καλής Εκτέλεσης Λειτουργίας - Συντήρησης 
(ΡΒ4ορ) τροποποιείται ως ακολούθως: 

Μετά τις λέξεις «από την Ημερομηνία Πέρατος της Περιόδου Μελετών - 
Κατασκευών.» τίθενται οι λέξεις «Σε περίπτωση κατασκευής των 
Αναβαλλομένων Τμημάτων της παρούσας, η Εγγυητική Επιστολή Καλής 
Εκτέλεσης Λειτουργίας - Συντήρησης θα αυξηθεί κατά πεντακόσιες 
χιλιάδες Ευρώ (€ 500.000) από την ημερομηνία Πέρατος της Περιόδου 
ΜΚ Τ2 για το Αναβαλλόμενο Τμήμα Α ' και ομοίως κατά πεντακόσιες 
χιλιάδες Ευρώ (€ 500.000) από την ημερομηνία Πέρατος της Περιόδου 
ΜΚ Τ2 για το Αναβαλλόμενο Τμήμα Β '.» 

1.5.5 Το άρθρο 10.7 (ί) τροποποιείται ως ακολούθως: 

Μετά τις λέξεις «Περιόδου ΤΙ» προστίθεται η λέξη «ΡΒΙτι)" και μετά τις λέξεις 
«Καλής Εκτέλεσης ΜΚ Τ2» διαγράφονται οι λέξεις «(ΡΒτι, ΡΒτϊ)» και 
αντικαθίστανται με τη λέξη «(,ΡΒΙοετζ)». 

1.5.6 Το άρθρο 10.8.6 τροποποιείται ως ακολούθως: 

(α) Στο τέλος του άρθρου προστίθενται οι λέξεις «του οικείου 
Αναβαλλόμενου Τμήματος », και 

(β) Προστίθεται δεύτερο εδάφιο ως ακολούθως: 

«Αντίστοιχα το ποσό των Κρατήσεων Καλής Εκτέλεσης Περιόδου 
ΜΚΤ2 (ΡΒΣοατΐ) θα αποδοθεί στον Παραχωρησιούχο ή κατά 
περίπτωση θα επιστραφούν σε αυτόν οι εγγυητικές επιστολές που 
κατατέθηκαν στο Δημόσιο για την απόδοσή του σύμφωνα με το 
Άρθρο 10.4.2, εντός πέντε (5) ημερών από τη συμπλήρωση τριών 
(3) μηνών από την Ημερομηνία Πέρατος της Περιόδου ΜΚ Τ2 του 
οικείου Αναβαλλόμενου Τμήματος.». 

1.6 Το Άρθρο 12 της Σύμβασης Παραχώρησης (Χώρος Εκτέλεσης του Έργου) 
τροποποιείται ως ακολούθως: 

Στο τέλος της παραγράφου 12.1.3.Α προστίθεται εδάφιο ως ακολούθως: 

«Σε περίπτωση που το Δημόσιο αποφασίσει την κατασκευή οιουδήποτε 
εκ των Αναβαλλομένων Τμημάτων, ο ανωτέρω χώρος, εφ ' όσον έχει 
επιστραφεί στο Δημόσιο κατά τα ανωτέρω, αποδίδεται εκ νέου στον 
Παραχωρησιούχο με την διαδικασία του προηγούμενου άρθρου, η οποία 
ακολουθείται και στη περίπτωση που διατεθεί ο Χώρος του Έργου για τα 
Α ναβαλλόμενα Τμήματα ο οποίος δεν είχε διατεθεί από το Δημόσιο στον 
Παραχωρησιούχο στο σύνολό του προ της Ημερομηνίας Έναρξης Ισχύος 
Τροποποίησης και ο οποίος θα παραδοθεί από το Δημόσιο στο 

Παραχωρησιούχο εντός επτά (7) μηνών από την ημερομηνία έκδοσης 
της απόφασης του άρθρου 4.2.3 της παρούσας.» 

1.7 Το Άρθρο 18 της Σύμβασης Παραχώρησης (Κατασκευές Περιόδου ΤΙ) 
τροποποιείται ως ακολούθως: 

1.7.1 Στο τέλος του άρθρου 18.2.4 προστίθεται νέα υποπαράγραφος (ίν) έχουσα ως 
ακολούθως: 

«(ίν) Η ποινική ρήτρα που επιβάλλεται στον Παραχωρησιούχο για κάθε 
ημερολογιακή ημέρα υπαίτιας εκ μέρους του υπέρβασης της 
συνολικής προθεσμίας του Χρονοδιαγράμματος Περιόδου ΜΚ Τ2 
οιουδήποτε Αναβαλλόμενου Τμήματος Α ' ορίζεται σε δεκαπέντε 
χιλιάδες (€15.000) Ευρώ και επιβάλλεται για υπέρβαση ίση ή 
μικρότερη από το 10% της συνολικής προθεσμίας. Για 
οποιαδήποτε υπέρβαση μεγαλύτερη του 10% της συνολικής 
προθεσμίας, η ποινική ρήτρα για κάθε μέρα ορίζεται σε τριάντα 
χιλιάδες Ευρώ (€30.000). Στην περίπτωση του Αναβαλλόμενου 
Τμήματος Β ' τα ανωτέρω ποσά ορίζονται σε είκοσι δύο χιλιάδες 
(€22.000) Ευρώ και σαράντα τέσσερεις χιλιάδες (€44.000) Ευρώ 
αντίστοιχα. Το άθροισμα των ούτω επιβαλλομένων ποινικών 
ρητρών περιορίζεται κατ' ανώτατο όριο στο ποσό των Ευρώ 
τριάντα εκατομμυρίων (€30.000.000) για το Αναβαλλόμενο Τμήμα 
Α ' και στο ποσό των Ευρώ πενήντα εκατομμυρίων (€50.000.000) 
για το Αναβαλλόμενο Τμήμα Β'.» 

1.7.2 Το άρθρο 18.2.5 τροποποιείται ως ακολούθως: 

Μετά τις λέξεις «Λινάμει του παρόντος Άρθρου,» προστίθενται οι λέξεις «μη 

περιλαμβανομένων των ποινικών ρητρών που αφορούν σε 
Αναβαλλόμενα Τμήματα,». 

1.8 Το Άρθρο 23 της Σύμβασης Παραχώρησης (Λειτουργία του Έργου 
Παραχώρησης) τροποποιείται ως ακολούθως: 

(α) Στο τέλος του άρθρου 23.5 (Εγχειρίδιο Λειτουργίας Ε.Π.) προστίθεται νέα 
υποπαράγραφος 23.5.10 έχουσα ως ακολούθως: 

«Η έγκριση του Εγχειριδίου Λειτουργίας Α ' Φάσης για οιοδήποτε 
κατασκευαζόμενο Αναβαλλόμενο Τμήμα του Έργου, αποτελεί τμήμα 
της διαδικασίας έκδοσης της Βεβαίωσης Περάτωσης Εργασιών της 
αντίστοιχης ΜΚ-Τ2 (ΒΠΕ μκτ 2 ).». 

(β) Στο τέλος της υποπαραγράφου 23.6.10 προστίθενται οι λέξεις «Το αυτό 
ισχύει ως προς την ΒΠΕμκτ 2 οιουδήποτε κατασκευαζόμενου 
Αναβαλλόμενου Τμήματος του Έργου.». 

1.9 Το Άρθρο 25 της Σύμβασης Παραχώρησης (Υποστήριξη Λειτουργίας) 
τροποποιείται ως ακολούθως: 

1.9.1 Στην αρχή της υποπαραγράφου 25.1.1 (3) τίθενται οι λέξεις «Με την επιφύλαξη 
των ρυθμίσεων που αφορούν στα Αναβαλλόμενα Τμήματα,» και η αμέσως 
επόμενη λέξη «Από» αναγράφεται ως «από». 

1.9.2 Στην αρχή του πρώτου εδαφίου του άρθρου 25.4.1 τίθενται οι λέξεις «Υπό την 
επιφύλαξη των αναφερομένων στην παραγρ. 25.4Α κατωτέρω,» και η 

αμέσως επόμενη λέξη «Σε» αναγράφεται ως «σε». 

1.9.3 Μετά την παράγραφο 25.4.2 προστίθεται νέα παράγραφος 25.4.Α έχουσα ως 
ακολούθως" 

«25Α.Α Αναβαλλόμενο Τμήμα Α ' 

Κατά παρέκκλιση τωναναφερομένων στο ανωτέρω άρθρο 25,4, 
σε περίπτωση έκδοσης της απόφασης του Άρθρου 4,2,3 της 
παρούσας για την κατασκευή του Αναβαλλόμενου Τμήματος Α ' 
ή υποτμήματος αυτού, σύμφωνα με τα προβλεπόμενα στην 
παράγραφο Γ' του Παραρτήματος Κ ’ του Προσαρτήματος 2 της 
παρούσας (Κατασκευές Περιόδου ΜΚ Τ2 με πρωτοβουλία του 
Δημοσίου), ισχύουν τα ακόλουθα; 

(α) Ο Παραχωρησιούχος δεν θα δικαιούται οιασδήποτε 
Υποστήριξης Λειτουργίας ΑΤ για το Αναβαλλόμενο Τμήμα 
Α'και ως εκ τούτου οποιεσδήποτε αναφορές της παρούσας 
Σύμβασης σε Υποστήριξη Λειτουργίας ΑΤ δεν τυγχάνουν 
εφαρμογής ως προς το Α ναβαλλόμενο Τμήμα Α', 

(ά) Τα Άμεσα Έσοδα του Αναβαλλόμενου Τμήματος Α ' Θα 
χρησιμοποιούνται αποκλειστικά για την κάλυψη των 
Επιλέξιμων Δαπανών του ίδιου Τμήματος και έως του 
Ονομαστικού Ορίου Λ&Σ εκάστης Περιόδου Υπολογισμού, 

(α) Το Συνολικό Ονομαστικό Όριο Λ&Σ του Αναβαλλόμενου 
Τμήματος Α ' και το Ονομαστικό Όριο Λ&Σ εκάστης 
Περιόδου Υπολογισμού του Αναβαλλόμενου Τμήματος Α ' 
σε σχέση με τις Λειτουργικές Δαπάνες ΑΤ για το χρονικό 
διάστημα μέχρι το τέλος της Περιόδου Παραχώρησης, θα 
προσδιοριστούν σύμφωνα με τις διατάξεις του 
Παραρτήματος Κ του Προσαρτήματος 2, εφαρμοζόμενων 
και των προβλέψεων του δευτέρου εδαφίου του άρθρου 
25.4.1 (ά). 

(ά) Το αργότερο σαράντα πέντε (45) ημέρες μετά το τέλος 
καθεμιάς Περιόδου Υπολογισμού, ο Παραχωρησιούχος θα 
υποβάλλει στο Δημόσιο μία γνωστοποίηση 
(«Γνωστοποίηση ΑΤΑ»), με την οποία θα γνωστοποιεί τα 
Άμεσα Έσοδα ΑΤΑ, τις Επιλέξιμες Δαπάνες Έργου ΑΤΑ 
(συμ περί λ σμβό νο ντας, προς αποφυγή αμφιβολιών, τις 
δαπάνες βαριάς συντήρησης και των Ασφαλισμένων 
Κοστών για το τμήμα αυτό). Τα άρθρα 25.1.6 (ε) έως και (Τ) 
της παρούσας τυγχάνουν εφαρμογής και στην περίπτωση 
του Αναβαλλόμενου Τμήματος Α 

(ε) Ανά κυλιόμενη πενταετή (δετή) περίοδο, αρχής γενομένης 
από την επομένη της ημερομηνίας έκδοσης της ΒΠΕμκτζ του 
Αναβαλλόμενου Τμήματος Α εάν στο τέλος κάθε Περιόδου 
Υπολογισμού, η διαφορά μεταξύ των Αμέσων Εσόδων του 
Αναβαλλόμενου Τμήματος Α ' μείον τις Επιλέξιμες Δαπάνες 
Έργου του ίδιου Τμήματος για την ίδια Περίοδο προκύπτει 
θετική, ο Παραχωρησιούχος θα υποχρεούται να καταθέτει 
και να τηρεί το ποσό της διαφοράς αυτής στον Λογαριασμό 
ΑΤΑ προκειμένου, από το εκάστοτε αντίστοιχο θετικό 
υπόλοιπο του λογαριασμού αυτού, να είναι σε θέση να 

καλύψει τυχόν έλλειμμα οποιοσδήποτε επόμενης, αλλά 
εντός της αυτής Ξετίας, Περιόδου Υπολογισμού, που 
δημιουργείται στις περιπτώσεις που τα Άμεσα Έσοδα 
εκάστης Περιόδου Υπολογισμού του ίδιου Τμήματος 
υπολείπονται των Επιλέξιμων Δαπανών Έργου ΑΤΑ. Η κατά 
τα ανωτέρω κατάθεση του Πλεονάσματος ΑΤΑ Περιόδου 
αποτελεί έσοδο για το Δημόσιο υποκείμενο σε ΦΠΑ και 
δαπάνη λειτουργίας για τον Παραχωρησιούχο, ενώ η 
ανάληψη ποσού από τον Παραχωρησιούχο για την κάλυψη 
τυχόν ελλειμάτων, αποτελεί έσοδο για τον 
Παραχωρησιούχο και έξοδο για το Δημόσιο, υποκείμενο σε 
ΦΠΑ. 

(Τ) Μετά την πάροδο πέντε (5) ημερών από το τέλος εκάστης 
κυλιόμενης δετούς περιόδου το Δημόσιο δικαιούται, χωρίς 
οιοδήποτε όρο και περιορισμό, να αναλαμβάνει το 
αντίστοιχο θετικό υπόλοιπο του Λογαριασμού ΑΤΑ, 
συνυπολογιζόμενων υπέρ αυτού και των τόκων. 

(ς) Ο λογαριασμός εσόδων Αναβαλλόμενου Τμήματος Α ' και ο 
Λογαριασμός Α ΤΑ, όπως και το δικαίωμα, κατά περίπτωση, 
του Δημοσίου και του Παραχωρησιούχου να αναλαμβάνουν 
ποσά εξ αυτών σύμφωνα με την παρούσα Σύμβαση, είναι 
ακατάσχετοι και δεν επιτρέπεται να συσταθεί επ' αυτών 
οποιαδήποτε εξασφάλιση είτε υπέρ των Δανειστών είτε 
υπέρ οιουδήποτε τρίτου. 

(Η) Ο Παραχωρησιούχος, πέραν των αναφερομένων στο 
Παράρτημα Κ' του Προσαρτήματος 2 της παρούσας, θα 
υποχρεούται όπως: 

(ί) Εγκαταστήσει σύστημα απολύτως διακριτής 
λογιστικής παρακολούθησης των οικονομικών 
στοιχείων του Αναβαλλόμενου Τμήματος Α ', 

(ίί) ανοίξει, σύμφωνα με τις προβλέψεις των 
Καθορισμένων Δανειακών Συμβάσεων, διακριτό 
λογαριασμό εσόδων Αναβαλλόμενου Τμήματος Α ', 

(ίίί) Καταρτίσει Χρηματοοικονομικό Μοντέλο 
Αναβαλλόμενου Τμήματος Α', το οποίο και θα 
επικαιροποιεί κατ'έτος με ανάλογη εφαρμογή των 
προβλεπόμενων στα άρθρα 27.2 έως και 27.7 της 
παρούσας, μη απαιτούμενης της προβλεπόμενης στο 
άρθρο 27.4 επιστολής των Δανειστών. Το 
Χρηματοοικονομικό Μοντέλο Αναβαλλόμενου 
Τμήματος Α ' θα προσαρτηθεί στην παρούσα ως 
Προσάρτημα 5Α. 

(ίν) Καταρτίσει Χρονοδιάγραμμα Μελετών - Κατασκευών 
Αναβαλλόμενου Τμήματος Α' το οποίο θα 
προσαρτηθεί στην παρούσα ως Προσάρτημα 6Α.» 

1.10 Το Άρθρο 36 της Σύμβασης Παραχώρησης (Φορολογικά Θέματα) τροποποιείται 
ως ακολούθως: 







Τεύχος Α'217/24.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


11671 


ΕΡΓΟ: Μελέτη, Κατασκευή, Χρηματοδότηση, Λειτουργία, Συντήρηση και Εκμετάλλευση του 
Αυτοκινητοδρόμου Κεντρικής Ελλάδος (Ε65) 

ΣΥΜΦΩΝΙΑ ΤΡΟΠΟΠΟΙΗΣΗΣ ΣΥΜΒΑΣΗΣ ΠΑΡΑΧΩΡΗΣΗΣ 


1.10.1 Στην παράγραφο 36.1.2 μετά τις λέξεις «Η Χρηματοδοτική Συμβολή» ατον πρώτο 
στίχο διαγράφεται η λέξη «και», μετά τις λέξεις «του Δημοσίου» στο δεύτερο 
στίχο προστίθενται οι λέξεις «και η εκ μέρους του Δημοσίου 
χρηματοδότηση του Αναβαλλόμενου Τμήματος Α μετά τον αριθμό 
«7.2» στον τρίτο στίχο διαγράφεται η λέξη «και» και μετά τον αριθμό «7.2.Α» 
στον τρίτο στίχο προστίθενται οι λέξεις «και 7.2Λ.4». 

1.10.2 Στην παράγραφο 36.1.3 μετά τις λέξεις «της παρούσας» στο δεύτερο στίχο 
προστίθενται ο λέξεις «, όπου αυτή προβλέπεται στην παρούσα,». 

1.10.3 Στην παράγραφο 36.1.5 (α) μετά τις λέξεις «οι Κατασκευές Περιόδου ΤΙ» 
προστίθενται οι λέξεις «και οι Κατασκευές Περιόδου ΜΚ Τ2». 

1.10.4 (α) Στο πρώτο εδάφιο της παραγράφου 36.1.8, μετά τις λέξεις «και 

αφαιρουμένης της Χρηματοδοτικής Συμβολής» διαγράφεται η λέξη «και» 
και μετά τις λέξεις «του Δημοσίου» προστίθενται οι λέξεις «και της τυχόν 
εκ μέρους του Δημοσίου χρηματοδότησης του Αναβαλλόμενου 
Τμήματος Α ',» 

(β) Στο δεύτερο εδάφιο της παραγράφου 36.1,8 μετά τις λέξεις «και 
αφαιρουμένης της Χρηματοδοτικής Συμβολής» διαγράφεται η λέξη «και» 
και μετά τις λέξεις «Συμβολής του Δημοσίου» προστίθενται οι λέξεις «και 
της τυχόν εκ μέρους του Δημοσίου χρηματοδότησης του 
Αναβαλλόμενου Τμήματος Α ',» 

ΑΡΘΡΟ 2 ΕΝΑΡΞΗΣ ΙΣΧΥΟΣ-ΗΜΕΡΟΜΗΝΙΑ ΤΡΟΠΟΠΟΙΗΣΗΣ 

2.1 Η θέση σε ισχύ των τροποποιήσεων της Σύμβασης Παραχώρησης που 
συμφωνούνται με το άρθρο 1 της παρούσας, τελεί υπό την αίρεση της ψήφισης 
από την Βουλή των Ελλήνων του νόμου με τον οποίο κυρώνεται η παρούσα 
Συμφωνία και της δημοσίευσης του κυρωτικού νόμου στην Εφημερίδα της 
Κυβερνήσεως, με τον οποίο θα προβλέπεται ως ημερομηνία έναρξης ισχύος του η 
ημερομηνία δημοσίευσής του (η «Ημερομηνία Τροποποίησης»). 

2.2 Οι συμφωνούμενες δια του Άρθρου 1 της παρούσας τροποποιήσεις της Σύμβασης 
Παραχώρησης ισχύουν και παράγουν έννομα αποτελέσματα από την επέλευση 
της Ημερομηνίας Τροποποίησης. 

2.3 Σε περίπτωση που μέχρι την ημερομηνία που απέχει εξήντα (60) ημέρες από την 
ημερομηνία υπογραφής της παρούσας δεν έχει επέλθει η Ημερομηνία 
Τροποποίησης, θα έχουν εφαρμογή οι όροι του άρθρου 3 της παρούσας, εκτός 
εάν τα Συμβαλλόμενα Μέρη, προ της εκπνοής της εν λόγω προθεσμίας, 
συμφωνήσουν εγγράφους την παράταση της ανωτέρω προθεσμίας. 

ΑΡΘΡΟ 3 ΛΥΣΗ ΤΗΣ ΣΥΜΦΩΝΙΑΣ 

Σε περίπτωση μη επέλευσης της Ημερομηνίας Τροποποίησης εντός της προθεσμίας του 

Άρθρου 2.3 της παρούσας και υπό την επιφύλαξη των τυχόν παρατάσεων που θα 

συμφωνηθούν μεταξύ των Συμβαλλόμενων Μερών ομοίως σύμφωνα με το άρθρο 2.3 της 

παρούσας: 

(α) η παρούσα συμφωνία θα λύεται αυτοδικαίως, θα παύει εφεξής να παράγει έννομα 
αποτελέσματα και τα Συμβαλλόμενα Μέρη θα απαλλάσσονται από κάθε τυχόν 
ευθύνη ή αξίωση αποζημίωσης εκ της παρούσας έναντι αλλήλων απορρέουσα από 
την παρούσα Συμφωνία, και 

(β) η Σύμβαση Παραχώρησης, περιλαμβανομένων και των Παραρτημάτων της, θα 
εξακολουθεί να ισχύει ως έχει, χωρίς οιοδήποτε των Συμβαλλομένων Μερών να 
δικαιούται να επικαλεσθεί ή να προβάλλει οποιεσδήποτε απαιτήσεις με βάση το 
περιεχόμενο της παρούσας Συμφωνίας 

(γ) οι όροι του άρθρου 4 της παρούσας επιβιώνουν της καθοιονδήποτε τρόπο λύσης 
της παρούσας Συμφωνίας. 

ΑΡΘΡΟ 4 ΕΦΑΡΜΟΣΤΕΟ ΔΙΚΑΙΟ - ΕΠΙΛΥΣΗ ΔΙΑΦΟΡΩΝ 

4.1 Όλες οι διαφορές που ανακύπτουν μεταξύ των Συμβαλλομένων, από την 
υπογραφή της παρούσας Συμφωνίας έως και την Ημερομηνία Τροποποίησης, 
σχετικά με την εφαρμογή, την ερμηνεία ή το κύρος της παρούσας Συμφωνίας θα 
επιλύονται σύμφωνα με τις διατάξεις του Άρθρου 33.3 (Επίλυση Διαφορών) της 
Σύμβασης Παραχώρησης. 

4.2 Η παρούσα Συμφωνία διέπεται από τις διατάξεις της Σύμβασης Παραχώρησης και 
ερμηνεύεται σύμφωνα με αυτές. Από την Ημερομηνία Τροποποίησης, η Σύμβαση 
Παραχώρησης ισχύει και ερμηνεύεται όπως τροποποιήθηκε με το άρθρο 1 της 
παρούσας Συμφωνίας. 

ΑΡΘΡΟ 5 ΛΟΙΠΕΣ ΣΥΜΦΩΝΙΕΣ 

5.1 Τα Συμβαλλόμενα Μέρη ρητά συνομολογούν ότι με την παρούσα Συμφωνία 
τροποποιούνται αποκλειστικά οι ανωτέρω, υπό το Άρθρο 1, αναφερόμενες 
συγκεκριμένες διατάξεις της Σύμβασης Παραχώρησης, η οποία κατά τα λοιπά 
ισχύει και δεσμεύει τα Μέρη όπως συμφωνήθηκε. 

5.2 Εκτός αν άλλως ορίζεται στην παρούσα, όλοι οι όροι που εμφανίζονται με 
κεφαλαίο αρχικό στην παρούσα έχουν την έννοια που τους αποδίδεται στη 
Σύμβαση Παραχώρησης. 

ΣΕ ΠΙΣΤΩΣΗ των ανωτέρω, το Ελληνικό Δημόσιο και ο Παραχωρησιούχος υπέγραψαν 
την ημέρα που αναφέρεται στην αρχή του παρόντος την παρούσα Συμφωνία δια των 
εξουσιοδοτημένων εκπροσώπων τους που αναφέρονται παραπάνω, σε τέσσερα (4) 
πρωτότυπα εκ των οποίων έλαβε τρία (3) το Δημόσιο και ένα (1) ο Παραχωρησιούχος. 


ΓΙΑ ΤΟ 

ΕΛΛΗΝΙΚΟ ΔΗΜΟΣΙΟ 
Ο ΥΠΟΥΡΓΟΣ ΥΠΟΔΟΜΩΝ ΚΑΙ 
ΜΕΤΑΦΟΡΩΝ 



ΠΑ ΤΟΝ ΠΑΡΑΧΩΡΗΣΙΟΥΧΟ 

Άρθρο δεύτερο 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 21 Δεκεμβρίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αντιπρόεδρος της Κυβέρνησης 
και Υπουργός 
Οικονομίας και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Δικαιοσύνης, Διαφάνειας 
και Ανθρωπίνων Δικαιωμάτων 

ΜΙΧΑΗΛ ΚΑΛΟΓΗΡΟΥ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 


Εσωτερικών 

ΑΛΕΞΑΝΔΡΟΣ ΧΑΡΙΤΣΗΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 


Υφυπουργός 

Οικονομίας και Ανάπτυξης 

ΕΥΣΤΑΘΙΟΣ ΓΙΑΝΝΑΚΙΔΗΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 24 Δεκεμβρίου 2018 
Ο επί της Δικαιοσύνης Υπουργός 

ΜΙΧΑΗΛ ΚΑΛΟΓΗΡΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ^ι· 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ί.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 
























